CELEX: 32021R1961
Language: lv
Date: 2021-08-05 00:00:00
Title: Komisijas Deleģētā regula (ES) 2021/1961 (2021. gada 5. augusts), ar ko groza Eiropas Parlamenta un Padomes Regulas (ES) 2019/631 I pielikumu, lai ņemtu vērā izmaiņas to jauno vieglo pasažieru automobiļu masā, kas reģistrēti 2017., 2018. un 2019. gadā (Dokuments attiecas uz EEZ)

12.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 400/14
               
            
         KOMISIJAS DELEĢĒTĀ REGULA (ES) 2021/1961
         (2021. gada 5. augusts),
         ar ko groza Eiropas Parlamenta un Padomes Regulas (ES) 2019/631 I pielikumu, lai ņemtu vērā izmaiņas to jauno vieglo pasažieru automobiļu masā, kas reģistrēti 2017., 2018. un 2019. gadā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 14. panta 2. punktu,
         tā kā:
         
                     (1)
                  
                  
                     M0 vērtība, kas minēta 14. panta 1. punkta a) apakšpunktā, 2022., 2023. un 2024. gadam būtu jānosaka, par pamatu ņemot visu Savienībā 2017., 2018. un 2019. gadā reģistrēto jauno vieglo pasažieru automobiļu vidējo masu nokomplektētā stāvoklī.
                  
               
                     (2)
                  
                  
                     Balstoties uz Komisijas Īstenošanas lēmumos (ES) 2019/582 (2), (ES) 2020/1035 (3) un (ES) 2021/973 (4) norādītajām vērtībām, kas svērtas atbilstoši jauno reģistrēto transportlīdzekļu skaitam katrā no minētajiem gadiem, 2017., 2018. un 2019. kalendārajā gadā reģistrēto jauno vieglo pasažieru automobiļu vidējā masa nokomplektētā stāvoklī bija 1 398,50 kg.
                  
               
                     (3)
                  
                  
                     Tādēļ īpatnējo emisiju mērķrādītāji jaunu vieglo pasažieru automobiļu ražotājiem 2022., 2023. un 2024. kalendārajam gadam būtu jāaprēķina saskaņā ar formulu, kas noteikta Regulas (ES) 2019/631 I pielikuma A daļas 4. punktā, par M0 izmantojot vērtību 1 398,50.
                  
               
                     (4)
                  
                  
                     Tāpēc Regula (ES) 2019/631 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2019/631 I pielikuma A daļas 4. punktā ierakstu par M0 aizstāj ar šādu:
            
               “M0 2021. gadā ir 1 379,88 un 2022., 2023. un 2024. gadā – 1 398,50”.
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 5. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas lēmums (ES) 2019/582 (2019. gada 3. aprīlis), ar kuru atbilstīgi Eiropas Parlamenta un Padomes Regulai (ES) Nr. 510/2011 apstiprina vai groza vidējo īpatnējo CO2 emisiju un īpatnējo emisiju mērķrādītāju provizoriskos aprēķinus jaunu vieglo komerciālo transportlīdzekļu ražotājiem attiecībā uz 2017. kalendāro gadu un Volkswagen grupai, tostarp tās dalībniekiem, attiecībā uz 2014., 2015. un 2016. kalendāro gadu (OV L 100, 11.4.2019., 47. lpp.).
         
            (3)  Komisijas Īstenošanas lēmums (ES) 2020/1035 (2020. gada 3. jūnijs), ar kuru atbilstīgi Eiropas Parlamenta un Padomes Regulai (ES) 2019/631 apstiprina vai groza vidējo īpatnējo CO2 emisiju un īpatnējo emisiju mērķrādītāju provizorisko aprēķinu vieglo pasažieru automobiļu un vieglo komerciālo transportlīdzekļu ražotājiem attiecībā uz 2018. kalendāro gadu (OV L 227, 16.7.2020., 37. lpp.).
         
            (4)  Komisijas Īstenošanas lēmums (ES) 2021/973 (2021. gada 1. jūnijs), ar ko atbilstīgi Eiropas Parlamenta un Padomes Regulai (ES) 2019/631 apstiprina vai groza vidējo īpatnējo CO2 emisiju un īpatnējo emisiju mērķrādītāju provizoriskos aprēķinus vieglo pasažieru automobiļu un vieglo komerciālo transportlīdzekļu ražotājiem 2019. kalendārajam gadam un vieglo pasažieru automobiļu ražotājam “Dr. Ing. h.c. F. Porsche AG” un “Volkswagen” grupai 2014.–2018. kalendārajam gadam (OV L 215, 17.6.2021., 1. lpp.).